Phiyega: ‘Moenie jammer sê vir regstelaksie’Riah Phiyega. Foto: GCIS “Ons met verseker dat regstellende aksie nie vertraag word nie,” het Phiyega Woensdag aan afgevaardigdes van die Black Management Forum gesê. “Kom ons hou op verskonend wees oor die dinge wat ons moet doen.” Phiyega het gesê regstellende aksie is ŉ bewuste poging om die onreg van die verlede reg te stel. Sy het gesê hoewel regstellende aksie moet voortgaan, dit binne die perke van die grondwet moet geskied. Phiyega het verwys na die saak van Renate Barnard. Die konstitusionele hof het verlede maand beslis dat die Suid-Afrikaanse Polisiediens nie teen Barnard gediskrimineer het deur haar nie te bevorder nie. Phiyega het gesê Barnard is bevorder tot die vlak waar sy moes wees wees, al was dit in ‘n ander afdeling. Sy het gesê daar was ‘n vakante pos in die spesifieke departement wat toegelaat het dat sy bevorder kon word. Phiyega het die vakbond Solidariteit gekritiseer en daarvan beskuldig dat hy inmeng in die polisie se sake en die bevordering van polisiebeamptes belemmer. “Ons probeer om lede te bevorder maar ons word voortdurend verbied deur Solidariteit. Ons is al vir twee jaar in daardie posisie,” het sy gesê. Solidariteit het verlede jaar ŉ interdik bekom oor die polisie se weiering om bevorderings ingevolge sy nuwe rangstelsel op meriete te doen. Ingevolge die interdik mag daar geen bevorderings in die poste gedoen word tot die saak in die hof aangehoor is nie.